Վիտալի Աբդուլով

Վիտալի Զինուրովիչ Աբդուլով (, ), ռուս դերասան։

Կենսագրություն 
Վիտալի Աբդուլովը ծնվել է 1970 թվականին մարտի 15-ին Գլազով քաղաքում։ Դպրոցում զբաղվել է բասկետբոլով, խաղացել է քաղաքի երիտասարդական հավաքականում։

Դպրոցն ավարտելուց հետո Վիտալի Աբդուլովն ընդունվել է Իրկուտսկի էներգաշինարարության ​​ուսումնարան` «շինարարության տեխնիկ» մասնագիտությամբ։

Բանակում ծառայելուց հետո նա փոխել է բազմաթիվ մասնագիտություններ՝ աշխատելով որպես շինարար-մոնտաժող, սանիտար, սրճարանի ադմինիստրատոր և թիկնապահ։

1995 թվականին Վիտալի Աբդուլովն ընդունվել է Իրկուտսկի թատերական ուսումնարան՝ Վալենտինա Ալեքսանդրովնա Դուլովայի մոտ։

2000 թվականի դիպլոմային ​​ելույթներին ներկա են եղել Ռուսաստանի թատերական արվեստի համալսարանի մանկավարժ Օլգա Վասիլևնա Ֆիրսովան։ Նրա աշխատանքը տեսնելուց հետո Ֆիրսովան Վիտալիին առաջարկել է իր դերասանական կարիերան շարունակել Մոսկվայում։ Վիտալին հայտնվել է մայրաքաղաքում, որտեղ ընդունվել է Մոսկվայի գեղարվեստական ակադեմիական թատրոնի դպրոց-ստուդիա՝ Եվգենի Կամենկովիչի կուրս, որն ավարտել է 2004 թվականին։

Վիտալի Աբդուլովը կինոյում իր կարիերան սկսել է 2001 թվականին՝ Մոսկվայի գեղարվեստական ակադեմիական թատրոնի դպրոց-ստուդիայում սովորելու տարիներին՝ կատարելով թիկնապահների և ոստիկանների էպիզոդիկ դերեր։

2004 թվականը շրջադարձային է եղել դերասանի համար․ նա նկարահանվել է «Շուկշինյան պատմություններ» ֆիլմում։ REN-TV ալիքի «Զինվորներ» հեռուստասերիալում նկարահանվել է ավագ զինծառայող Եվսեևի դերում, որի շնորհիվ Վիտալի Աբդուլովն արժանացել է ճանաչման։ Այս դերից հետո Վիտալի Աբդուլովն ակտիվորեն նկարահանվել է ֆիլմերում (սուզանավային դիզելիստի դերը «Առաջինն Աստծուց հետո» ֆիլմում, աշխատանքը «Հարեմի տոմս» ֆիլմում, Զագիբայլովի դերը «Տոթ նոյեմբեր» ֆիլմում) և սերիալներում (քաղաքապետի օգնականի դերը «Кадетство», կապիտան Դուրովի դերը «Ժիլինի ուղեկալ» հեռուստասերիալներում)։

2004 թվականին Աբդուլովը կատարել է մոսկվացի տաքսու վարորդի էպիզոդիկ դերը «Բորնի գերակշռությունը» հոլիվուդյան ֆիլմում։ Նկարահանվել է նաև գովազդում․ առանձնակի ժողովրդականություն է ձեռք բերել մաֆիոզ Թոնիի դերը Tele2 բջջային օպերատորի գովազդների ցանկում։

Վիտալի Աբդուլովն ունի մեկ դուստր՝ Ալիսան։

Ֆիլմագրություն 
 2001 – Քաղաքացի պետ – թիկնապահ
 2002 – Շուկշինյան պատմություններ («Հռետորական ընդունելություն» պատմվածք) – անտառահատների բրիգադի աշխատող
 2003 – Անտիկիլլեր-2 
 2003 – Ստիլետ – թիկնապահ
 2003 – Մյուս կյանք (հեռուստասերիալ) - Այգեպան
 2004 – Дальнобойщики 2 – «Բռնցքամարտիկ»
 2004 – Մոսկովյան սագա – գեներալ
 2004 – МУР есть МУР – Առնոլդ Շուլգին
 2004 – Բորնի գերակշռությունը – տաքսու վարորդ
 2004 – Զինվորներ – ավագ սերժանտ Եվսեև
 2005 – Կամեսկայա 4 – մարդասպան
 2005 – Առաջինն աստծուց հետո – սուզանավի դիզելիստ
 2005 – Ֆիրմային պատմություն – Գրիշա
 2006 – Հարեմի տոմս – Ուդավ
 2006 – Տոթ նոյեմբեր – Զագիբայլով
 2006 – Կինոփառատոն, կամ Էյզենշտեյնի պորտվեյն – Լյոխա Սիմոնով
 2006-2007 – Կադետություն – Ալեքսանդր Միխայլովիչ, քաղաքապետի օգնական
 2007 – Պարբերություն 78 – էպիզոդ
 2007 – Սարդոստայն – Վերզիլա
 2007 – Տուրեցկու վերադարձը – բռնցքամարտիկ
 2007 – Путейцы – ամուսին
 2007 – Ռուդը և Սեմը - թիկնապահների պետ
 2007 – Солдаты. Новый год, твою дивизию!  – ավագ զինծառայող Եվսեև
 2008-2010 – Ռանետկի – Վիկտոր Ստեպնով, ֆիզկուլտուրայի ուսուցիչ
 2008 – Ժիլինի ուղեկալ – կապիտան Զուրով
 2009 – Խաչը շրջանի մեջ – Պլեշակով
 2009 – Հեռավորություն – մարզիչ
 2010 – Կար-չկար մի կին – էպիզոդ
 2010 – Մարգոշա 3 – Պետրոս Ռոդիոնով
 2010 – Самый лучший фильм 3-ДЭ – էպիզոդ
 2012 – Լուսացույց – Սերգեյ
 2013  – Հետք – որսորդը
 2014 – Չեմպիոններ – Սվետլանա Ժուրովայի ամուսինը
 2014 – Կատարյալ զույգ – Դենիս
 2015 – Молодёжка – այցելու
 2015 – Ծովային սատանաներ
2017 – Անտառապահ։ Սեփական հողը – Սերգեյ Բարաբաշ

Վիտալւ Աբդուլովը նկարահանվել է Մեգաֆոն, Tele2, MTS բջջային օպերատորների գովազդներում։

Փաստեր 
2019 թվականին փետրվարի 20-ի գիշերը Վիտալի Աբդուլովը Մոսկվայում ծեծի է ենթարկվել, երբ փորձել է շքամուտքից դուրս անել «սոցիալական ցածր պատասխանատվություն» ունեցող կնոջ։ Արդյունքում նա ստացել էր գլխի փափուկ հյուսվածքների վնասվածք։

Ծանութագրություն

Արտաքին հղումներ 
 Վիտալի Աբդուլովի պաշտոնական կայք 
 

Ռուս դերասաններ
ՄԳԱԹ դպրոց-ստուդիայի շրջանավարտներ
21-րդ դարի դերասաններ